الصفحه دى ممكن تحتاج تتويك علشان تبقا حسب معايير ويكيبيديا كمان يمكن الصفحه مافيهاش لينكات لصفحات تانيه, حاول تضيف فيها لينكات لصفحات تانيه متعلقه بيها او تحسين تنسيق الصفحه. "كلمتين يا مصر" هي قصيدة وطنية مصرية للشاعر المصري الكبير احمد فؤاد نجم. كل عين تعشق حليوه و إنتى حلوه فى كل عين يا حبيبتى أنا قلبى عاشق و اسمحي لى بكلمتين كلمتين يا مصر يمكن هما آخر كلمتين حد ضامن يمشى آمن أو مِـآمن يمشى فين ____________________ شابه يا أم الشعر ليلي و الجبين شق النهار و العيون بحرين أماني و الخدود عسل و نار و اللوالى بابتسامتك يحكو أسرار المحار يللى ساكنه القصر عالي إمتا يهنا لى المزار كلمينى يا صبيه طال عليا الانتظار كلمتين يا مصر يمكن هما آخر كلمتين حد ضامن يمشى آمن أو مِـآمن يمشى فين ____________________ قصرك المسحور غيلانه أغبى من دود الغيطان بعد مص الغصن الاخضر ينحتو عضم العيدان و اللى خلا الارض خضره و اللى خلا الدار آمان عاش بجوعه ملو جوفه مات بخوفه من الغيلان روح الغلبان بخوفه ما قالش عن شقا العمر اللى كان كلمتين يا مصر يبقو هما آخر كلمتين حد ضامن يمشى آمن أو مِـآمن يمشى فين ____________________ أدى كلمه من عذابى قلتها لك باقى كلمه من حنينى صنتها لك فى الضلوع من دنيا ظالمه كنت خايف يلمحوها يقتلوها فى سكة ضلمه شقشقت و النور بشاير زهرة الصبار يا سالمه يا نسيم الشوق يا طاير خد لمصر الحلوه كلمه طول ما يبقى الركب ساير بالبصاير و العينين يبقى ضامن يمشى آمن يبقى عارف يمشى فين _____________________ ↑ أحمد فؤاد نجم..